
Fakultná nemocnica s poliklinikou Žilina

Vojtecha Spanyola 1740/43 
012 07 Žilina

Oddelenie majetkovo-právnych záležitostí

PK č. 161/2026

Z Á P I S

zo dňa 13.08.2026

k ponukovému konaniu č. 161/2026  v zmysle ustanovenia §-u 13 ods. 1 zák. NR SR č. 278/1993 Z. z. o správe majetku štátu v platnom znení

___________________________________________________________________________

Dátum a miesto zasadnutia komisie:


Dátum: 



13.08.2026 o 09:00 hod

Miesto:



Fakultná nemocnica s poliklinikou Žilina, 

Ul. Vojtecha Spanyola 43, 012 07  Žilina,  

kancelária oddelenia majetkovo-právnych záležitostí

Komisia zložená z:
JUDr. Vladimíra Mikulová 

- predseda komisie

JUDr. Anna Arendáriková

- člen komisie 

p. Ľudmila Honková


- člen komisie

p. Róbert Šaray


- člen komisie


Zasadnutie komisie otvoril a viedol jej predseda: JUDr. Vladimíra Mikulová. V úvode zasadnutia predseda komisie privítal členov komisie a informoval členov komisie o aktuálnom stave ponukového konania č. 161/2026: 

Predmet a identifikácia ponukového konania:
Ponuka č. 161/2026: Nájom predajného stánku č. 2 a časti pozemku, NEOTVÁRAŤ, Žilina

· predajný stánok č. 2 o výmere 18 m2 (6 x 3 m) bez súp. č., ktorý nie je evidovaný na LV, nachádzajúci sa na pozemku parc. CKN č. 2229/1 – ostatná plocha o výmere 9580 m2 evidovanej v KN vedenom Okresným úradom Žilina, katastrálnym odborom v LV č. 164 pre katastrálne územie Žilina, obec Žilina, okres Žilina,

· časť pozemku o výmere 12 m2 (6 x 2 m) z nehnuteľnosti pozemok parc. CKN č. 2229/2 – zastavaná plocha a nádvorie o výmere 622 m2 evidovanej v KN vedenom Okresným úradom Žilina, katastrálnym odborom v LV č. 164 pre katastrálne územie Žilina, obec Žilina, okres Žilina,

ďalej aj „ponukové konanie“, zverejnené prostredníctvom verejne prístupného informačného systému – „Register ponúkaného majetku štátu“ prevádzkovaného Ministerstvom financií SR: 

Nehnuteľný majetok - Register ponúkaného majetku štátu
Dátum zverejnenia ponuky:


20.07.2026

Začiatok lehoty na doručovanie ponúk:
21.07.2026

Koniec lehoty na doručovanie ponúk:
31.07.2026

Minimálne trhové nájomné:
     Fakultná nemocnica s poliklinikou Žilina (ďalej ako „správca majetku“) vo vyhlásenom ponukovom konaní zo dňa 20.07.2026 požadovala minimálnu výšku trhového nájomného: 680,- € / 1m2 / predajný stánok / Rok a 340,- € / 1m2 / časť pozemku / Rok; V časti ponuky Trhové nájomné je bližšie vyšpecifikovaná minimálna suma trhového nájomného: Predajný stánok minimálne 680,- Eur s DPH za 1 m2 na 1 rok, t. j. za 18 m2 predstavuje minimálne 12.240,- € s DPH/ročne; Za časť pozemku o výmere 12 m2 minimálne 340,- Eur s DPH za 1 m2 na 1 rok, t. j. za 12 m2 predstavuje minimálne 4.080,- Eur s DPH /ročne;

Podmienky účasti:
Jediným kritériom výberu bola najvyššia predložená cenová ponuka za celý predmet nájmu spolu (cena celkom s DPH) za rok nájmu, t. j. spolu za nájom predajného stánku č. 2 o výmere 18 m2 a súčasne za časť pozemku o výmere 12 m2 za rok nájmu a to bez služieb spojených s nájmom (t. j. bez prevádzkových nákladov).

Ponuka musí obsahovať:

u fyzickej osoby: meno a priezvisko, trvalé bydlisko, špecifikáciu majetku podľa oznámenia v registri, ponúkanú cenu, účel využitia predmetu nájmu a podpis záujemcu;

u právnickej osoby: názov a sídlo, IČO, špecifikáciu majetku podľa oznámenia v registri, ponúkanú cenu, účel využitia predmetu nájmu a podpis osoby oprávnenej konať v mene spoločnosti.

Uvedený predajný stánok môže byť využívaný za účelom predaja občerstvenia, nápojov, prípadne na obdobný účel.

Ďalšie záväzné podmienky týkajúce sa nájmu:

     Zásobovanie predajného stánku je možné počas dňa, OKREM času od 8:00 do 14:30 hod. Autá pre zásobovanie je možné odparkovať na vyhradenom parkovacom mieste pred budovou Polikliniky (vedľa fontány) len na čas nevyhnutný na zásobovanie, podľa doplnkovej dopravnej značky. 

     Umiestňovanie reklamy a reklamných nápisov je možné iba na predajnom stánku a časti pozemku, ktoré sú predmetom nájmu v zmysle tejto ponuky, pričom vzhľad označenia predajného stánku a umiestnenie reklamy musia byť vopred schválené správcom majetku štátu ako prenajímateľom. 

     Predajný stánok je napojený na vodu a elektrickú energiu, pričom maximálny odber elektrickej energie je 12 kWh.

     Súčasťou zmluvy o nájme s úspešným uchádzačom bude aj dohoda na minimálnych prevádzkových hodinách, ktoré sa nájomca zaviaže dodržiavať. V prípade opakovaného nedodržania dohodnutých prevádzkových hodín sa toto bude považovať za porušenie zmluvy podstatným spôsobom, ktorá oprávňuje správcu majetku štátu ako prenajímateľa odstúpiť od zmluvy. Úspešný uchádzač ako nájomca nie je oprávnený prenechať majetok štátu do podnájmu alebo výpožičky. Správca majetku požaduje spísanie a predloženie odpisu notárskej zápisnice s úspešným uchádzačom ako nájomcom, predmetom ktorej bude:
- právny záväzok nájomcu ako povinnej osoby po ukončení nájmu na základe Nájomnej zmluvy vypratať predmet nájmu v deň skončenia nájmu a odovzdať ho prenajímateľovi ako oprávnenej osobe v stave zodpovedajúcom jeho primeranému opotrebeniu a
- právny záväzok nájomcu zaplatiť prenajímateľovi všetky splatné pohľadávky vzniknuté na základe Nájomnej zmluvy (nájomné a úhrada za služby spojené s nájmom) spolu s ich príslušenstvom podľa vyúčtovania prenajímateľom v lehote ich splatnosti a
- súhlas nájomcu ako povinnej osoby, že v prípade nesplnenia právneho záväzku bude notárska zápisnica použitá ako právoplatný exekučný titul.

Zoznam predložených ponúk: 
	Por. č.
	Identifikačné údaje uchádzača:
	IČO
	Dátum a čas doručenia

	1
	KERAMON s.r.o., ul. Alex. Trizuliaka 517/22A, 013 02 Gbeľany
	50 40 42 11
	31.07.2026 o 08:23 hod

	2
	AUGUSTA, s.r.o., Veľká okružná 17, 010 01 Žilina
	53 75 76 70
	31.07.2026 o 09:05 hod 


Otváranie a vyhodnotenie ponúk zo dňa 13.08.2026:
      V lehote na predkladanie ponúk boli doručené dve ponuky.  Pred otvorením ponúk komisia overila ich neporušenosť.

     Do procesu vyhodnocovania ponúk boli zaradené tie ponuky, ktoré boli doručené v lehote na predkladanie ponúk. 

     Ponuka č. 1 bola podľa nami stanovených podmienok riadne označená, obálka neporušená. Komisiou boli zverejnené identifikačné údaje uchádzača v rozsahu meno, sídlo uchádzača a návrh na plnenie jediného stanoveného kritéria, ktorým je ponúknutá cena za 1 m2/rok nájmu s DPH, bez služieb spojených s nájmom (t. j. bez prevádzkových nákladov).
     Ponuka č. 2 bola podľa nami stanovených podmienok riadne označená, obálka neporušená. Komisiou boli zverejnené identifikačné údaje uchádzača v rozsahu meno, sídlo uchádzača a návrh na plnenie jediného stanoveného kritéria, ktorým je ponúknutá je ponúknutá cena za 1 m2/rok nájmu s DPH, bez služieb spojených s nájmom (t. j. bez prevádzkových nákladov). Komisia konštatuje, že uchádzač s poradovým číslom 2 uviedol na obálke úplnú adresu sídla spoločnosti a to: Veľká okružná 17, 010 01 Žilina, pričom v cenovej ponuke uviedol adresu sídla spoločnosti ako: Veľká Okružná 17. Komisia konštatuje, že ide len o formálnu chybu, nakoľko úplná adresa sídla spoločnosti bola uvedená na obálke ponuky.
	P. č.
	Identifikačné údaje uchádzača
	Účel využitia predmetu nájmu
	Cenová ponuka

	1
	KERAMON s.r.o., ul. Alex. Trizuliaka 517/22A, 013 02 Gbeľany
	Predaj občerstvenia, lahôdok a nealko nápojov.
	685,50 Eur/1 m2/predajný stánok /rok
341,00 Eur/1 m2/časť pozemku/rok

	2
	AUGUSTA, s.r.o., Veľká okružná 17, 010 01 Žilina
	Predaj občerstvenia.
	705,55 Eur/1 m2/predajný stánok/rok
355,55 Eur/1 m2/časť pozemku/rok


Vyhodnocovanie ponúk bolo neverejné. Komisia vyhodnocovala ponuky uchádzačov v poradí, v akom boli doručené.


Obe predložené ponuky splnili stanovené podmienky súťaže.
Komisia skonštatovala, že ponuka č. 2 splnila podmienky tejto súťaže a ponúknutá cena za nájom je najvyššia.

Komisia odporúča štatutárnemu orgánu/riaditeľovi Fakultnej nemocnice s poliklinikou Žilina uzatvoriť zmluvu o nájme na predmet nájmu s úspešným uchádzačom:

	P. č.
	Identifikačné údaje uchádzača
	Účel využitia predmetu nájmu
	Cenová ponuka

	2
	AUGUSTA, s.r.o., Veľká okružná 17, 010 01 Žilina
	Predaj občerstvenia.
	705,55 Eur/1 m2/predajný stánok/rok

355,55 Eur/1 m2/časť pozemku/rok


V Žiline, dňa 13.08.2026
Komisia – prítomní:

JUDr. Vladimíra Mikulová 

- predseda komisie

________________

JUDr. Anna Arendáriková

- člen komisie


________________

p. Ľudmila Honková


- člen komisie


________________

p. Róbert Šaray


- člen komisie


________________

So závermi a návrhom komisie súhlasím /nesúhlasím

_______________________









MUDr. Juraj Kacian, MPH










       riaditeľ FNsP Žilina

	Tel.:

 + 421 41/ 5110 201
www:
fnspza.sk

e-mail:
arendarikova@fnspza.sk
	Bankové spojenie:
Štátna pokladnica Bratislava

Č. účtu:
SK32 8180 0000 0070 0028 0470

SWIFT/BIC:
SPSRSKBA
	IČO:
17335825

DIČ:
2020699923

IČ DPH:
SK2020699923

